Nariadenie komisie (ES) č. 2386/96
zo 16. decembra 1996,
ktorým sa uplatňuje nariadenie Rady (ES) č. 736/96 z 22. apríla 1996 o informovaní Komisie o investičných projektoch v záujme spoločenstva v odvetviach ropy, zemného plynu a elektriny
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva, najmä na jej článok 213,
so zreteľom na nariadenie Rady (ES) č. 736/96 z 22. apríla 1996 o informovaní Komisie o investičných projektoch v záujme spoločenstva v odvetviach ropy, zemného plynu a elektriny [1], najmä na jeho článok 2.2,
keďže článok 2.2 nariadenia (ES) č. 736/96 stanovuje, že Komisia v medziach stanovených uvedeným nariadením a jeho prílohami môže prijímať vykonávacie ustanovenia týkajúce sa formy, obsahu a ďalších podrobností oznámení ustanovených v jeho článku 1;
keďže kvôli zjednodušeniu informačného systému na technickej úrovni a získavaniu porovnateľných údajov by sa oznámenia, ktoré majú vykonávať členské štáty a v určitých prípadoch podniky, mali štandardizovať prostredníctvom použitia dotazníkov, ktoré by slúžili ako návod na predkladanie a obsah takýchto oznámení,
PRIJALA TOTO NARIADENIE:
Článok 1
Oznámenia uvedené v článku 1 nariadenia (ES) č. 736/96 sa zostavujú tak, ako je to uvedené v prílohe tohto nariadenia.
Článok 2
Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 16. decembra 1996